
ΠΟΛΕΟΔΟΜΙΑ 

ΔΙ ΑΤΑΓΜΑΤ Α 

Έγκριση πολβοδομικής μελέτης του οικισμού Μώλου της Κοινότητας 
Μώλου (Ν. Φθιώτιδας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το Ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των Ταμείου Νομικών» (ΦΕΚ 4/Α) και ειδικότερα τα άρθρα 6 (παρ. 1, 
4, 5 και 6), 7 (παρ. 1, 2 και 4). 

2. Τις διατάξεις του Ν.Δ/τος της 17.7.1923 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 3. 

3. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7, 8, 9 όπως 
τροποποιήθηκαν με τον άρθρο 13 του Ν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ) και άλλες σχε¬ 
τικές διατάξεις» (ΦΕΚ 141/Α). 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παρ. 1. 

5. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

6. Την υπ’ αριθ. Υ.1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

7. Την υπ’ αριθ. 43727/2224/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση Γενικού Πο- 
λεοδομικού Σχεδίου (Γ.Π.Σ.) του οικισμού Μώλον Κοινότητας Μώλου 
(Ν. Φθιώτιδας)» (ΦΕΚ 1010/Δ/13.10.87). 

8. Την υπ’ αριθ. 74635/3825/1987 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
«Έγκριση πολβοδομικής προμελέτης της πολεοδομικής ενότητας Μώ¬ 
λου της Κοινότητας Μώλου (Ν. Φθιώτιδας)». 

9. Τις υπ’ αριθ. 17/1986 και 150/1986 γνωμοδοτήσεις του Κοι¬ 
νοτικού Συμβουλίου Μώλου. 

10. Την υπ’ αριθ. 12/1987 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος, νομού Φθιώτιδας. 

11. Τ' - υπ* ι ιιθ. 16/1988 κ 447/1988 γν "Ίδοττισ·' ■ του ν υιι- 


βουλίου της Επικράτειας, με πρόταση του Αναπληρωτή Υπουργού Πε¬ 
ριβάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολβοδομικό σχέδιο του οικισμού Μώλου της κοινότη¬ 
τας Μώλου (ν. Φθιώτιδας) με τον καθορισμό οικοδομήσιμων χώρων, 
κοινοχρήστων χώρων, οδών, πεζοδρόμων, χώρου περιφερειακού ια¬ 
τρείου, γυμνασίου, παιδικού σταθμού, αθλητικού κέντρου, γεωργικής 
σχολής, χώρου στάθμευσης αυτοκινήτων, όπως φαίνεται στα δέκα (10) 
σχετικά χρωματισμένα πρωτότυπα διαγράμματα σε κλίμακα 1:1000 
που θεωρήθηκαν από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθ. 46126/1988 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 

Άρθρο 2 

Εγκρίνεται ο πολεοδομικός κανονισμός του οικισμού Μώλου της 
Κοινότητας Μώλου (Ν. Φθιώτιδας) του οποίου το πολεοδομικό σχέδιο 
εγκρίνεται με το άρθρο 1 του παρόντος ως εξής: 

Άρθρο 3 

1. Στους οικοδομήσιμους χώρους που χαρακτηρίζονται με στοιχείο 
ΟΤΑ στα (ηγετικά διαγράμματα επιτρέπονται οι χρήσεις της γενικής κα¬ 
τοικίας όπως προσδιορίζονται με το άρθρο 3 του από 23.2.87 Π.Δ/τος 
(ΦΕΚ 166/Δ) με εξαίρεση τα επαγγελματικά εργαστήρια χαμηλής 
όχλησης και τα πρατήρια βενζίνης. 

2. Στους οικοδομήσιμους χώρους που χαρακτηρίζονται με το στοι¬ 
χείο ΟΤΚ εκτός των ανωτέρω χρήσεων επιβάλλεται στο ισόγειο των 
κτιρίων η δημιουργία εμπορικών καταστημάτων, αναψυκτηρίων και 
γραφείων. 

Άρθρο 4. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τεσσάρων (4), έξι (6), δέκα (10), δεκαπέντε (15), δεκαο¬ 
κτώ (18) και τριάντα (30) μέτρων όπως φαίνεται στα ίδια διαγράμ¬ 
ματα. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται κατά τομείς Γ και Δ που φαίνο¬ 
νται στα ίδια διαγράμματα ως εξής: 

Α. Τομέας Γ 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Τομέας Δ 

Ελάχιστο πρόσωπο: δεκαπέντε (15) μέτρα 

Ελάχιστο εμβαδόν: εξακόσια (600) τ.μ. 

3. Κατά παρέκκλιση των προηγουμένων παραγράφων 1 και 2 θεω¬ 
ρούνται άρτια και οικοδομήσιμα τα οικόπεδα: α) που έχουν κατά τη δη¬ 
μοσίευση του παρόντος διατάγματος: 

Ελάχιστο πρόσωπο: δέκα (10) μέτρα. 

Ρλήτνιπτο *»ιΡ '?όν: ■’ ; · (^00) τ ι· 

β) Που προκύπτουν από την οριστική πράξη εφαρμογής της πολεοδο- 
μικής μελέτης ή προέρχονται από τις εισφορές σε γη σύμφωνα με το άρ¬ 
θρο 8 του ν. 1337/1983, εφόσον έχουν ελάχιστο πρόσωπο: οκτώ (8) ' 
μέτρα, ελάχιστο εμβαδόν εκατόν είκοσι (120) τ.μ. 

4. Επιπλέον των προϋποθέσεων των προηγουμένων παραγράφων 1, 

2 και 3 τα οικόπεδα θεωρούνται άρτια και οικοδομήσιμα εφόσον μέσα ; 
στο οικοδομήσιμο τμήμα τους εγγράφεται κάτοψη κτιρίου με ελάχιστη 
επιφάνεια πενήντα (50) τ.μ. και·ελάχιστη πλευρά πέντε (5) μέτρα. 

5. Μέγιστο ποσοστό κάλυψης των οικοπέδων και στους δύο τομείς Γ 
και Δ πενήντα τοις εκατό (50%) της επιφάνειας τους. 

6. Συντελεστής δόμησης 0,80 στον τομέα Γ και 0,60 στον τομέα Δ. 

7. Κατ’ εξαίρεση των προηγουμένων παραγράφων 5 και 6 ορίζεται: 

Για τον τομέα Γ συντελεστής δόμησης 1 και μέγιστο ποσοστό κάλυ¬ 
ψης εξήντα τοις εκατό (60%) και 

Για τον τομέα Δ συντελεστής δόμησης 0,80 και μέγιστο ποσοστό κά¬ 
λυψης εξήντα τοις εκατό (60%), για οικόπεδα εμβαδού μικρότερου των 
150 τ.μ. εφόσον η συνολική επιφάνεια ορόφων δεν υπερβαίνει τα 120 
μ 2 . Η εξαίρεση αυτή έχει εφαρμογή μόνο σε οικόπεδα που έχουν προκό¬ 
ψει από κατάτμηση μέχρι της 10.3.1982 αφού αφαιρεθεί το εμβαδόν 
της εισφοράς σε γη σύμφωνα με το ν. 1337/1983. 


8. Το μέγιστο επιτρεπόμενο ύψος των κτιρίων στους τομείς Γ και Δ 
ορίζεται σε επτάμισυ (7,5) μέτρα. 

Άρθρο 6. 

Οι όροι και περιορισμοί δόμησης των κοινωφελών χώρων που καθο¬ 
ρίζονται με το άρθρο 1 του παρόντος, ορίζονται ως εξής: 

1. Χώρος Γεωργικής Σχολής - Γυμνασίου - Αθλητικού Κέντρου - 
Περιφερειακού Ιατρείου - Παιδικού Σταθμού. 

α. Μέγιστο ποσοστό κάλυψης: σαράντα τοις εκατό (40%) της επιφά¬ 
νειας του χώρου. 

β. Συντελεστής δόμησης: τέσσερα δέκατα (0,4). 

γ. Μέγιστο ύψος των κτιρίων: επτάμισυ (7,50) μέτρα. 

Άρθρο 7. 

Η ισχύς· του παρόντος διατάγματος αρχίζει από τη δημοσίευσή της 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 18 Αυγούστου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

